《洞庭善庆堂置酒小诗寄之》
宋代·孙觌

幽绝小蓬壶，参差见画图。乱青山四出，一碧水平铺。

洲蕊红相山，沙茸细欲无。莲房骈百子，橘圃聚千奴。

布谷休催种，提壶且劝酤。楚腰飞燕燕，秦缶和乌乌。

便旋惊回雪，连娟引贯珠。西风催画鹢，落日咏骊驹。

浩荡川原隔，惊呼岁月徂。寥寥清夜梦，直拟控抟扶。

作者简介：孙觌dí（1081～1169）字仲益，号鸿庆居士，常州晋陵（今江苏武进）人。孝宗乾道五年卒，年八十九（《直斋书录解题》卷一八）。孙觌为人依违无操，早年附汪伯彦、黄潜善，诋李纲，后复阿谀万俟卨，谤毁岳飞，《宋史》无传。孙觌善属文，尤长四六。著有《鸿庆居士集》、《内简尺犊》传世。